Přespěšne před gymnazijom
Budyšin. Při kontroli před Serbskim gymnazijom je policija zawčerawšim spěšnosć měriła. Ze 403 měrjenych jězdźidłow bě nimale 20 přespěšne. Při dowolenych 30 km/h bě rekord 61 km/h.
Wotewru wustajeńcu
Budyšin. Wustajeńcu Karla Vouka „Satkula abo (s)twor(jen)a krajina“ wotewrje njedźelu, 3. meje, w 15 hodź. Budyski Serbski muzej na to wutrobnje přeproša. Zawod poda wuměłc sam, wo hudźbne wobrubjenje postara so kapała DeyziDoxs. Wopytowarjo wotewrjenja wustajeńcy dóstanu składnosć potuńšeneho zastupa za poslednje předstajenje dźiwadłoweje hry „Mój wuměrjeny kraj“ w NSLDź samsny dźeń w 17 hodź. Zastup do Serbskeho muzeja je darmotny, lisćik za předstajenje NSLDź płaći wot wosom eurow.
Wopominaja prócowarja
Hora. Domowinska skupina Łusč a Jasčanske towarstwo Bjesada přeprošatej na wopomnjensku swjatočnosć njedźelu, 3. meje, na Horu pola Bóšic. Swjatočnosć zahaji so w 15 hodź. při křižowanišću Łusč-Hora-Banecy. Tam wopominaja Jakuba Nowaka-Horjanskeho, kiž je so na Horje narodźił. Serbski prócowar, domiznowědnik, spisowaćel a farar je so zaměrnje za serbski lud prócował. Z teje přičiny chcedźa na jeho 150. narodniny spominać a za njeho pomnjatnu taflu wotkryć.
Porěči wo stawiznach wsy
30.4.–6.5.2015: Der Babadook: pj 22:30 hodź. Kein Ort ohne Dich: wšědnje 14:30 hodź. (nimo štw, pó a srj), 16:45 a 19:30 hodź. Tinkerbell und die Legende vom Nimmerbiest: wšědnje 17:15 hodź. | w 3 D Käpt´n Säbelzahn: nj 14:45 hodź. Avengers: Age of Ultron: wšědnje 14:15 hodź. (nimo štw, pó a srj), 16:15 a 19:15 hodź. | pj a so 22:30 hodź. Fast & Furious 7: wšědnje 19:15 hodź. | pj a so 22:30 hodź. Honig im Kopf: pj 17:15 hodź. | štw, so a wu 19:45 hodź. Gespensterjäger – Auf eisiger Spur: nj 12:30 hodź. Halbe Brüder: pj 22:15 hodź. Der Kaufhaus Cop2: nj a srj 17:15 hodź. Der Nanny: štw, so a wu 17:15 hodź. | pj, so, nj a srj 20 hodź. American Sniper: so 22:15 hodź. Shaun das Schaf: pj, so a wu 14:45 hodź. Home – ein smektakulärer Trip: nj 12:30 hodź. | w 3 D Cinderella: nj 12:30 hodź.
Kino-ekstra: Als wir träumten: pó 17:15 a 20:15 hodź.
Mejemjetanje na nawsy
Kamjenej. Na Kamjenjanskej nawsy při swjatym křižu chcedźa hižo jutře meju mjetać. Započatk je w 15 hodź. Wječor su reje ze serbskej kapału Con-takt. Wo ćělne derjeměće je postarane.
Zaso wulke burske wiki
Koćina. Kockertec Krabatowy swět přeproša hosći njedźelu, 3. róžownika, wot 10 hodź. do Koćiny na wulke burske wiki, na dźeń wotewrjeneho dwora. Wjace hač 70 wikowarjow chce tam swoje speciality a wudźěłki poskićić. K tomu zahraje dujerska kapała, toča Kulowske piwo a porjedźeja najwšelakoriše jědźe. Tež za dźěći budźe zaso zaběra přihotowana.
Na bursu rostlin
Rěčicy. Njedźelu přewjedu na Rěčičanskim Erlichtec dworje wot 10 hodź. zahrodowe wiki z bursu rostlin a ze škleńčerskim wuměłstwom. Hobbyjowi zahrodkarjo móža sej kerčki, dule a cyble měnjeć. W dźiwadłowej bróžni pokazaja wustajeńcu wo pčołarstwje.
Mejski nyšpor z hudźbu
Róžant. Towarstwo Cyrila a Metoda přeproša njedźelu, 3. meje, w 17 hodź. na mejski nyšpor do Róžanta. Hudźbnje wobrubja jón šulerjo Budyskeje hudźbneje šule a jeje Pančičanskeje wotnožki.
Njedźelu, hornjoserbsce
11:00 Łužica tónle tydźeń
11:10 Moja melodija:
Weronika Rachelic
11:45 Recensija knihi Bena Budarja „Sym měła tajki strach“
12:00 Nabožne wusyłanje
(Jadwiga Malinkowa)
po tym Zbožopřeća
delnjoserbsce
12:30 Aktualny magacin, mjez druhim wo nowym wuhotowanju domizniskeje stwy w Bórku
13:00 K swětowemu dnjej smjeća
13:30 Nabožne wusyłanje
(Madlena Norbergowa)
13:40 Zbožopřeća
Pjatk 1.–3.5. 25. mejemjetanje w Pančicach-Kukowje
10:00 Swójbny swjedźeń na Budyskich Žitnych wikach
10:00 Dźeń wotewrjenych duri wohnjoweje wobory w Budyskej wohnjostraži
10:00 Nalětnja sadźenska bursa we Wochožanskim parku błudźenkow
11:00 Nalětni swjedźeń w Čornochołmčanskim Krabatowym młynje
11:00 Wodźenje po historiskej Hórnikečanskej energijowej fabrice
15:00 Mejemjetanje w Kamjenej
15:30 Swjedźenske zarjadowanje „200 lět Wjercha Pücklerowy park“ při Mužakowskim hrodźe
15:30 Zetkawanski dźeń we Wojerowskim zwěrjencu
Sobotu 2.5. 10:00 Nalětni swjedźeń na Ćišćanskim dworje
15:00 „Wotewrjeny biodwór“ pola Čóškec w Ralbicach
19:00 Koncert z Classic Brass a prof. Matthiasom Eisenbergom w Kamjenskej hłownej cyrkwi
20:00 Budyski korčmowy swjedźeń – w „Culinariumje“ hraje kapała SerBeat
Njedźelu 3.5. 9:00 Łužiski kćenjowy běh na Kamjenskim torhošću
W zymje dyrkotajo, pod předešćnikom w skupinkach so mjez sobu wohrěwajo, připosłuchachu młodostni wutoru dopołdnja stawiznarjej Alfonsej Kuringej na łuce pod Chróšćanskej Fulkec hórku. Pančičan-Kukowčan rysowaše šulerjam 10. lětnika Ralbičanskeje wyšeje šule, kak bě k surowym bitwam w Chrósćicach a wokolinje dóšło, při kotrychž su tam před 70 lětami sta pólskich, sowjetskich a němskich wojakow zahinyli.
28. apryl 1945 njeje jenož historiski datum za staršu generaciju Serbow, kotraž sej jón čas žiwjenja w pomjatku wobchowa. Tež dźěći a młodźi ludźo maja wo tym zhonić, zo běchu tón dźeń wosebje pólscy wojacy wokoło Zejic, Lejna, Chrósćic a Pančic-Kukowa swoje žiwjenje za swobodu přichodnych generacijow woprowali.
Wot 1. apryla nawjeduje Andreas Ošika z Worklec dźěłarnju swj. Michała w Pančicach-Kukowje, kotraž je w nošerstwje klóštra Marijineje hwězdy. 36lětny rodźeny Pančičan, nan třoch dźěći, je wjesoły a zbožowny, zo móže nětko doma powołansce dale skutkować.
Budyšin (SN). K 3. dnjej němskeho chlěba 5. meje poskića sakscy pjekarjo nowy chlěb „saksku wutrobu“. Přirjaduja so tuž do zhromadneje akcije pjekarskich zjednoćenstwow w Němskej za kwalitu w rjemjesle. To zdźěli Budyske wokrjesne rjemjeslnistwo. Sakska wutroba je z majoranom a oreganom polěpšeny běrnjacy chlěb. Recepturu wuwiła je Sakska akademija němskeho pjekarskeho rjemjesła z.t. W formje wutroby dopomina chlěb njepječeny na sakskej krajnej barbje běło-zelene.
Na lětušim dnju němskeho chlěba wobdźělitaj so mjez druhimi Róžeńčanski pjekar Maik Šołta a Minakałski pjekar Jens Wagner.
ces_Latn szl_Latn swh_Latn szl_Latn mlt_Latn szl_Latn szl_Latn deu_Latn ltz_Latn hrv_Latn szl_Latn swh_Latn szl_Latn ces_Latn szl_Latn slv_Latn szl_Latn isl_Latn szl_Latn swh_Latn sag_Latn ces_Latn xho_Latn nya_Latn pol_Latn slv_Latn pol_Latn hrv_Latn xho_Latn eus_Latn ces_Latn szl_Latn szl_Latn szl_Latn szl_Latn hrv_Latn bos_Latn hrv_Latn szl_Latn szl_Latn slv_Latn szl_Latn pol_Latn szl_Latn hrv_Latn szl_Latn szl_Latn szl_Latn szl_Latn slk_Latn